
RANGOS DARBŲ SUTARTIS

Šilutės rajono savivaldybės administracija, juridinio asmens kodas 188723322, kurios registruota buveinė yra Dariaus ir Girėno g. 1, Šilutėje, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Administracijos direktoriaus Andriaus Jurkaus, veikiančio pagal Administracijos nuostatus (toliau – Užsakovas), ir
................., juridinio asmens kodas .................., kurios registruota buveinė yra ................., duomenys apie įmonę kaupiami ir saugomi Lietuvos Respublikos juridinių asmenų registre, ........................, veikiančio pagal ............... (toliau – Rangovas), 
toliau kartu šioje Darbų sutartyje vadinami „Šalimis“, o kiekvienas atskirai – „Šalimi“, atsižvelgdami į atviro supaprastinto konkurso, skelbto 2026-   -    CVP IS, pirkimo numeris ................, rezultatus, sudarė šią Rangos darbų sutartį (toliau – Sutartis):

1. SUTARTIES DALYKAS

1.1. Šia sutartimi Rangovas įsipareigoja per Sutartyje nustatytus terminus atlikti Šilutės dvaro sodybos, vadinamos H. Šojaus (unikalus kodas 663), parko (unikalus kodas 23423) želdinių tvarkybos darbus (toliau – darbai), kaip numatyta Sutartyje, Techninėje specifikacijoje (Sutarties 1 priedas), Tvarkybos darbų projekte (Sutarties 2 priedas) ir ištaisyti po Darbų atlikimo termino nustatytus defektus, o Užsakovas įsipareigoja sudaryti Rangovui būtinas sąlygas darbams atlikti, Sutartyje nustatyta tvarka priimti tinkamai atliktų Darbų rezultatą ir sumokėti Rangovui sutarties kainą sutartyje nustatytomis sąlygomis ir tvarka. 
1.2. Darbai turi būti vykdomi pagal techninę specifikaciją (Sutarties 1 priedas) ir tvarkybos darbų projektą (Sutarties 2 priedas).
1.3. Vykdant darbus būtina vadovautis Statybos įstatymo 18 straipsnio 7 punktu, kitais Lietuvos Respublikos įstatymais, Vyriausybės nutarimais, LR želdynų įstatymo, LR nekilnojamojo kultūros paveldo apsaugos įstatymu, paveldo tvarkybos reglamentais, aplinkosaugos ir kitų tiesiogiai želdinių tvarkymui taikomais teisės aktais.
1.4. Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:
1.4.1. šios Sutarties sąlygos;
[bookmark: _Hlk161652787]1.4.2. Techninė specifikacija;
1.4.3. Tvarkybos darbų projektas;
1.4.4. Rangovo pasiūlymas.
1.5. Darbų atlikimo vieta – Lietuvininkų g. 4, Šilutė.
1.6. Finansavimo šaltinis – Projekto Nr. 23-322-P-0001 „Šilutės Hugo Šojaus dvaro parkų pritaikymas lankymui“ finansuojamas Europos Sąjungos struktūrinio fondo lėšos ir Šilutės rajono savivaldybės biudžeto lėšos.

2. SUTARTIES KAINA IR TERMINAI

2.1. Pradinės Sutarties vertė yra ................... Eur, (suma žodžiais.) be pridėtinės vertės mokesčio (toliau – PVM). PVM sudaro .................. Eur, (suma žodžiais).
Bendra sutarties vertė yra  .................... Eur (suma žodžiais.) su PVM.
Šioje Sutartyje Pradinės Sutarties vertė yra lygi Rangovas pasiūlymo kainai be PVM nurodytai už visą perkamų darbų apimtį.
2.1.1. Sutarties kainodaros taisyklės nustatytos Viešųjų pirkimų tarnybos direktoriaus       2017-06-28 įsakymu Nr. 1S-95 „Dėl kainodaros taisyklių nustatymo metodikos patvirtinimo“ (aktuali redakcija) (toliau – Metodika). Sutartyje numatyta fiksuotos kainos kainodara.
2.1.2. Už Sutarties 2.1 punkte nustatytą kainą Rangovas įsipareigoja atlikti darbus, numatytus Sutarties 1.1 punkte. Į darbų kainą įskaityti visi reikiami Rangovo įrengimai bei mechanizmai, reikalingi darbams atlikti, Rangovo personalo darbas, medžiagos,  priežiūra, derinimas, netiesioginės išlaidos, Rangovo mokami mokesčiai, pelnas su galimai numatoma Rangovo rizika, prievolės ir įsipareigojimai, apibrėžti sutartyje ar atsirandantys ją vykdant (įskaitant PVM) ir visos kitos Rangovo išlaidos, įskaitant sąskaitų pateikimą per „SABIS“ informacinę sistemą.
2.1.3. Jeigu Sutarties galiojimo metu, pasikeitus Lietuvos Respublikos teisės aktams, pasikeistų Sutarties pasirašymo metu darbams taikomas pridėtinės vertės mokesčio (toliau – PVM) tarifas, fiksuota kaina būtų perskaičiuojama tokiu pat santykiu, kokiu pasikeičia PVM tarifas, nekeičiant sutarties kainos be PVM. Perskaičiavimas įforminamas papildomu susitarimu, kuris turi būti taikomas nuo naujo PVM įvedimo datos (nepriklausomai nuo to, kada pasirašytas Susitarimas) ir kuris tampa neatsiejama Sutarties dalimi. Perskaičiuota kaina taikoma tiems darbams, kurie atlikti po naujo PVM įsigaliojimo datos ir už kurių atlikimą išrašomas atliktų darbų aktas ir  PVM sąskaita faktūra. Dėl kitų mokesčių pasikeitimo, rinkos kainų pasikeitimo fiksuota kaina neperskaičiuojama.
2.1.4. Užsakovas už visą pirkimo dokumentuose ir sutartyje numatytą pirkimo objektą sumoka Rangovas pasiūlyme nurodytą kainą, jeigu faktinis ir pirkimo dokumentuose bei sutartyje pirkimo vykdytojo nurodytų darbų kiekis (skaičiuojant pinigine verte) nesiskiria daugiau kaip 15 procentų, skaičiuojant nuo pradinės sutarties vertės.
2.1.5. Rangovas privalo atlikti darbus už pasiūlyme nurodytą bendrą darbų kainą, jeigu faktinė pirkimo dokumentuose bei Sutartyje nurodytų darbų apimtis nesiskiria daugiau kaip 15 procentų, skaičiuojant nuo pradinės Sutarties vertės. Jei reikia atsisakyti ir (ar) įsigyti daugiau kaip 15 procentų, skaičiuojant nuo pradinės Sutarties vertės, pirkimo dokumentuose ir Sutartyje nurodytų darbų apimties, visi darbai, viršijantys 15 procentų ribą, turi būti atsisakomi ir (ar) įsigyjami keičiant Sutarties kainą. Sutarties kainos pakeitimai negali prieštarauti Viešųjų pirkimų tarnybos direktoriaus 2017-06-28 įsakymu Nr. 1S-95 patvirtintų Kainodaros taisyklių nustatymo metodikos III skyriaus „Kainos apskaičiavimas keičiant sutartį“ nuostatoms.  
2.1.5.1. Vadovaujantis Viešųjų pirkimų tarnybos Kainodaros taisyklių nustatymo metodikos (2017-06-28 Nr. 1S-95, žr. aktualią redakciją) 33.3 p.: Statinio projekto sąnaudų kiekių žiniaraščiuose (jeigu yra) nurodyti dydžiai – statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis (išreikšta statybos darbų vienetais) – yra apytikriai ir neturi būti laikomi faktiniu ir tiksliu darbų, kuriuos darbų rangovui reikia atlikti, kiekiu. Jei tiekėjo įvykdytų darbų faktinis kiekis skiriasi nuo nurodyto perkamo kiekio (nurodyto statinio projekto kiekių žiniaraštyje ar kitame dokumente), laikoma, kad šie didesni ar mažesni darbų kiekiai buvo įskaičiuoti į mokėtiną pagal sutartį kainą, t. y. nepriklausomai nuo faktinio atliktų darbų kiekio sutarties kaina negali būti keičiama. Taikant šį metodą, jei nesikeičia darbų apimtys, didesni atliktų darbų kiekiai nelaikomi papildomais darbais, o mažesni – atsisakomais darbais.
2.2. Jeigu pagal Techninę specifikaciją  Sutarties tikslui pasiekti turi būti atliekami tam tikri darbai, kurie nebuvo numatyti Rangovo pasiūlyme pirkimui, tačiau Rangovas, kaip savo srities žinovas, galėjo ir turėjo tokius darbus numatyti, Sutarties šalys susitaria, kad tokie darbai nėra papildomi darbai ir už juos negali būti sumokama papildomai ar dėl jų keičiama bendra Sutarties kaina, o jie turi būti atlikti už Sutartyje numatytą fiksuotą bendrą darbų kainą.
2.3. Sutarties galiojimo terminas – Pirkimo sutartis įsigalioja nuo jos pasirašymo dienos ir galioja iki tol, kol pirkimo sutarties galiojimas pasibaigia (visiškai įvykdomi įsipareigojimai), šalys sutaria ją nutraukti arba ji nutraukiama pirkimo sutartyje nustatytais atvejais:
2.3.1. darbų atlikimo terminas – 6 (šeši) mėnesiai nuo sutarties įsigaliojimo dienos.

3. ŠALIŲ TEISĖS IR PAREIGOS

	3.1. Vykdydamos šią Sutartį, Šalys vadovaujasi Lietuvos Respublikos želdynų įstatymu, Lietuvos Respublikos nekilnojamojo kultūros paveldo apsaugos įstatymu, paveldo tvarkybos reglamentais, aplinkosaugos ir kitais tiesiogiai želdinių tvarkymui taikomais teisės aktais.
	3.2. Užsakovo pareigos:
	3.2.1. Sudaryti Rangovui visas sąlygas, suteikti informaciją ar dokumentus, reikalingus Sutartyje numatytiems darbams atlikti.
	3.2.2. Vykdyti visas funkcijas ir reikalavimus numatytus, želdynų įstatyme, Lietuvos Respublikos nekilnojamojo kultūros paveldo apsaugos įstatyme, paveldo tvarkybos reglamentuose, aplinkosaugos ir kituose tiesiogiai želdinių tvarkymui taikomuose teisės aktuose.
	3.2.3. Priimti ir sumokėti už tinkamai atliktus darbus Sutartyje nustatytais terminais ir tvarka.
3.2.4. Užsakovas tikrina Rangovo darbą ir praneša apie nustatytas esmines klaidas ar pažeidimus (toliau – Neatitikimas). Šis tikrinimas nemažina Rangovo atsakomybės.
3.3. Užsakovo teisės:
3.3.1. Kontroliuoti ir prižiūrėti, ar atliekamų darbų atlikimo eiga, kiekiai, kaina, medžiagų kokybė atitinka Sutarties reikalavimus, Rangovo pateikiamus atliktų darbų aktus, PVM sąskaitas  faktūras.
3.3.2. Reikalauti, kad Rangovas darbus vykdytų pagal Sutartį ir laikydamasis normatyvinių  dokumentų reikalavimų. Jeigu Rangovas nukrypsta nuo Sutarties ir/arba sutarties priedų ir nesilaiko normatyvinių dokumentų reikalavimų ar bet kokių Rangovo prisiimtų įsipareigojimų, Užsakovas turi teisę raštu reikalauti šalinti defektus, nepriimti nekokybiškai atliktų darbų ir nemokėti už netinkamai atliktą darbą iki nustatytų darbų defektų pašalinimo arba pašalinti trūkumus trečiųjų asmenų pagalba Rangovo sąskaita.
3.3.3. Reikalauti, kad Rangovas savo sąskaita pašalintų atliktų darbų defektus, atsiradusius per garantinį laikotarpį.
3.3.4. Jei darbų priėmimo metu nustatoma trūkumų, Užsakovas turi teisę nustatyti terminą trūkumams pašalinti arba atskaityti iš Rangovui mokėtinų sumų, sumą, reikalingą tiems trūkumams pašalinti, jei užsakovas pats ar pasitelkdamas trečiuosius asmenis tuos trūkumus ištaisė po to, kai rangovas to neatliko per užsakovo nustatytą terminą.
3.3.5. Reikalauti ištaisyti paaiškėjusį defektą tiek iš Rangovo, tiek iš subtiekėjo, atlikusio konkretų darbą.

	3.4. Rangovo pareigos:
	3.4.1. Atlikti darbus pagal Sutarties reikalavimus kaip įmanoma rūpestingai bei efektyviai.
	3.4.2. Vykdyti darbus pagal Sutartį, želdynų įstatymą, Lietuvos Respublikos nekilnojamojo kultūros paveldo apsaugos įstatymą, paveldo tvarkybos reglamentus, aplinkosaugos ir kitus tiesiogiai želdinių tvarkymui taikomus teisės aktų reikalavimus. Garantuoti, kad darbų priėmimo metu darbai atitiks Sutartyje bei jos prieduose nustatytas savybes, normatyvinių dokumentų reikalavimus.
	3.4.3. Kad visos medžiagos bei montuojami įrenginiai būtų nauji, augalų apsaugos produktai turėtų atitikties deklaracijas (Lietuvos Respublikos augalų apsaugos produktų registre registruoti produktai).
	3.4.4. Rangovas savo sąskaita turės pašalinti iš darbų atlikimo vietos visas darbų atlikimo metu susidariusias atliekas ir šiukšles.
3.4.5. Sutartyje nurodytais terminais kokybiškai atlikti, užbaigti ir perduoti Užsakovui visus Sutartyje nurodytus darbus ir ištaisyti defektus, nustatytus iki darbų perdavimo Užsakovui ir per garantinį laikotarpį.
	3.4.6. Savarankiškai apsirūpinti materialiniais ištekliais, reikalingais Sutartyje numatytiems darbams atlikti.
	3.4.7. Laiku ir tinkamai informuoti Užsakovą apie numatomą atliktų darbų akto datą bei pateikti atliktų darbų aktą, išrašyti PVM sąskaitas faktūras, kitą normatyvinių  dokumentų nurodytą darbų atlikimo dokumentaciją. Užsakovui paprašius papildomos informacijos, per 3 darbo dienas raštu pranešti apie darbų eigą bei rezultatus, pateikti kitą su darbų vykdymu susijusią informaciją.
	3.4.8. Sudaryti sąlygas Užsakovo atstovams lankytis objekte bei susipažinti su visa darbų dokumentacija.
	3.4.9. Savo lėšomis įrengti laikinus aptvėrimus (jei reikalinga), o baigus darbus juos išardyti.
	3.4.10. Užsakovui pareikalavus, raštu informuoti Užsakovą apie objekte dirbančius subtiekėjus. Jų sąrašas turi sutapti su konkursinio pasiūlymo dokumentuose pateiktu sąrašu, jei po pirkimo sutarties pasirašymo nebuvo įtraukti nauji subtiekėjai.
	3.4.11. Garantuoti saugų darbą, priešgaisrinę ir aplinkos apsaugą bei darbo higieną atliekamų darbų teritorijoje, savo darbo zonoje, taip pat gretimos aplinkos apsaugą ir greta atliekamų darbų  teritorijos gyvenančių, dirbančių ir judančių žmonių apsaugą nuo atliekamų darbų sukeliamų pavojų. 
	3.4.12. Užtikrinti, kad Rangovas ir bet kurie asmenys, veikiantys jo vardu, yra gavę visus būtinus leidimus, ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis.
	3.4.13. Nedelsiant raštu informuoti Užsakovą apie bet kurias aplinkybes, trukdančias ar galinčias sutrukdyti Rangovui atlikti darbus nustatytais terminais.
	3.4.14. Darbų vykdymo laikotarpiu atsakyti už komunikacijų pažeidimus, juos pažeidus – atkurti savo lėšomis ir jėgomis. 
	3.4.15. Atlyginti Užsakovui nuostolius, atsiradusius dėl Rangovo kaltės – dėl sutartinių įsipareigojimų nevykdymo, normatyvinių dokumentų reikalavimų pažeidimo.
	3.4.16. Vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus.
3.4.17. Vykdydamas statybos darbus Rangovas privalės laikytis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, darbus ar darbus, taikymo tvarkos aprašo patvirtinimo“ pakeitimo“ 4.3. punkto reikalavimų:
3.4.17.1. visą pirkimo sutarties galiojimo laikotarpį atliekamiems darbams taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, arba kitus Rangovo kartu su pasiūlymu pateiktus lygiaverčius įrodymus*.
* - kiti lygiaverčiai aplinkos apsaugos vadybos priemonių įrodymai gali būti Rangovo taikomų aplinkos apsaugos vadybos priemonių aprašymas, atitinkantis visus Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, darbus ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 10 punkte nustatytus reikalavimus.
[bookmark: part_8e146bf5a9334ce5a9837470a078b7be]3.4.17.2. Rangovas su atliktų darbų aktu Užsakovui turi pateikti:
a) ataskaitas apie Rangovo pasiektų aplinkos apsaugos tikslų nustatytų pagal turimą aplinkos apsaugos vadybos sistemą / aplinkos apsaugos vadybos užtikrinimo priemonių, kurias Rangovas nurodė savo pasiūlyme, įgyvendinimą, ir (arba),
b) Rangovo (įmonės) vadovybės atlikto aplinkos apsaugos vadybos sistemos / aplinkos apsaugos vadybos užtikrinimo priemonių, kurias Rangovas nurodė savo pasiūlyme, patikrinimo ar pakartotinio stebėjimo rezultatus, ir (arba),
c) naujausią dokumentaciją (pavyzdžiui, procedūrų aprašymą) apie nustatytų aplinkos apsaugos tikslų / aplinkos apsaugos vadybos užtikrinimo priemonių, kurias Rangovas nurodė savo pasiūlyme, vertinimo nukrypimų ištaisymus ir, kaip jie buvo pašalinti bei jei įmanoma, kokių prevencinių veiksmų Rangovas imsis ateityje, kad nukrypimai nesikartotų.
3.4.18. Po sutarties pasirašymo Rangovas per 5 dienas turi pateikti įkainotą veiklų grafiką, kuris bus naudojamas rangovo darbų pažangos eigai fiksuoti bei atsisakomų / keičiamų / papildomų darbų kainai nustatyti, jeigu sutarties vykdymo metu atsirastų toks poreikis.
3.4.19. Rangovas ,atsižvelgiant į Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių 2 priedo reikalavimus, atlikus želdinių tvarkybos darbus, turi pateikti  rangovo vadovo ar jo įgalioto asmens pasirašytą laisvos formos deklaraciją, kuria patvirtinama, kad vykdant želdinių tvarkybos darbus buvo laikomasi reikšmingos žalos aplinkai nedarymo reikalavimų.
	3.5. Rangovo teisės:
	3.5.1. Naudotis Lietuvos Respublikos civiliniame kodekse, Lietuvos Respublikos želdynų įstatyme ir kituose Lietuvos Respublikos teisės aktuose nustatytomis rangovo teisėmis.
	3.5.2. Gauti Užsakovo apmokėjimą už darbus pagal Sutartyje nustatytas sąlygas ir tvarką.

4. DARBŲ ATLIKIMAS IR PRIĖMIMAS-PERDAVIMAS

	4.1. Rangovas privalo atlikti darbus laikydamasis Sutarties, Sutarties priedų, Lietuvos Respublikos įstatymų ir kitų norminių aktų nuostatų. Darbai taip pat apima reikalingų leidimų ir licencijų gavimą, reikalingos vykdomosios dokumentacijos įforminimą ir jos perdavimą Užsakovui.
4.2. Darbų pabaiga pagal Sutartį bus laikomas momentas, kai bus užbaigti visi sutartyje numatyti darbai, ištaisyti defektai ir pasirašytas galutinis atliktų darbų aktas.
4.3.	Tarpiniai atliktų Darbų perdavimai ir priėmimai atliekami už Darbus, atliktus pagal veiklų grafike nurodytus darbų etapus, o atlikus visus Darbus pagal Sutartį – priduodamas visas užbaigtas objektas. Į atliktų Darbų aktus įtraukiamos visos Rangovui pagal Sutarties nuostatas mokėtinos sumos. Pirkimo Sutarties Šalims susitarus, atliktų Darbų aktai gali būti teikiami ir už kitokį nei nurodyta veiklų grafike laikotarpį.
4.4. Galutinis Darbų perdavimas ir priėmimas atliekamas visiškai užbaigus Darbus ir Sutartimi bei teisės aktų nustatyta tvarka perdavus atitiktį tvarkybos projektui patvirtinančią dokumentaciją. Rangovas prieš 10 darbo dienų praneša Užsakovui raštu apie pasirengimą galutinai perduoti Darbus. Užsakovas organizuoja galutinį Darbų priėmimą ne vėliau kaip per 5 darbo dienas nuo Rangovo pranešimo gavimo dienos ir per kitas 5 darbo dienas pasirašo galutinį atkliktų darbų aktą arba tuo pačiu terminu pareiškia raštu Sutarties nuostatomis pagrįstas pretenzijas. Šis terminas atidedamas, jeigu Užsakovas pareikalauja papildomos arba detalizuotos informacijos apie atliktus Darbus ar naudotas medžiagas, įrangą. Ištaisius Darbų defektus, Darbai nedelsiant pakartotinai pateikiami priimti.
	4.5. Rangovas suteikia jo pagal Sutartį pasodintiems, atsodintiems ir (ar) įrengtiems želdiniams – medžiams, krūmams, daugiamečiams augalams ir kitiems želdiniams – 12 (dvylikos) mėnesių garantiją, skaičiuojamą nuo atitinkamo atliktų darbų akto pasirašymo dienos. Garantinio laikotarpio metu išryškėję darbų defektai fiksuojami defektiniame akte Šiame akte nurodomas terminas, per kurį Rangovas pats arba trečiųjų asmenų pagalba įsipareigoja savo sąskaita ištaisyti garantiniu laikotarpiu paaiškėjusį defektą, jo ištaisymo būdas ir tvarka. Rangovas neatsako, jei defektai atsirado dėl neteisingos eksploatacijos, sugadinimo, neteisingų sprendimų, stichinių nelaimių ar kitų įstatymuose numatytų atsakomybę šalinančių aplinkybių.

5. ATSISKAITYMŲ TVARKA

5.1. Visi atsiskaitymai su Rangovu vykdomi bankiniu pavedimu į jo nurodytą atsiskaitomąją sąskaitą. Mokėjimai atliekami eurais. 
5.2. Mokėjimams gauti Rangovas privalo elektroniniu būdu pateikti Užsakovui elektroninę sąskaitą faktūrą mokėtinai sumai:
5.2.1. elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Rangovas gali per informacinę sistemą „SABIS“ arba per kitą savo pasirinktą informacinę sistemą.
5.2.2. Europos elektroninių sąskaitų faktūrų standarto neatitinkančią elektroninę sąskaitą faktūrą Rangovas privalo pateikti, naudodamasis informacinės sistemos SABIS priemonėmis.
5.3. Užsakovas elektronines sąskaitas faktūras priima ir apdoroja naudodamasis informacinės sistemos „SABIS" priemonėmis.
5.4. Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka (visas 5.4 p. taikomas jei sutarties vykdymui subrangovai pasitelkiami).
5.5. Avansinis mokėjimas netaikomas.  
5.6. Už atliktus darbus Užsakovas su Rangovu atsiskaito per 30 (trisdešimt) dienų, kai Užsakovui pateikiama: atliktų darbų aktai (3 egz.), šių aktų pagrindu išrašyta PVM sąskaita faktūra. Dokumentuose turi būti nurodytas užsakovo pavadinimas, rangovo pavadinimas, objekto pavadinimas, rangos sutarties numeris, akto išrašymo laikotarpis, data. Užsakovui pateikiamas atliktų darbų aktas turi būti pasirašytas (antspauduotas) techninio prižiūrėtojo (jei paskirtas) ir  rangovo.
5.7. Tarpiniai mokėjimai Rangovui už faktiškai atliktus darbus atliekami pateikus dokumentus, patvirtinančius atliktus darbus (sąskaitą faktūrą, atitinkamą atliktų darbų aktą). Mokėjimo dokumentuose turi būti nurodytas užsakovo pavadinimas, rangovo pavadinimas, objekto pavadinimas, rangos sutarties numeris, akto išrašymo laikotarpis, data. Užsakovui pateikiamas atliktų darbų aktas turi būti pasirašytas (antspauduotas) techninio prižiūrėtojo (jei paskirtas) ir rangovo.

6. ŠALIŲ ATSAKOMYBĖ

6.1. Užsakovas, uždelsęs sumokėti Rangovui priklausančias sumas šioje Sutartyje nustatyta tvarka ir terminais, Rangovui pareikalavus, moka 0,02 (dviejų šimtųjų) procento delspinigių už kiekvieną pavėluotą dieną nuo laiku neapmokėtos sumos su PVM.
6.2. Rangovui už darbų galutinio termino praleidimą nuo Sutartyje įtvirtinto galutinio darbų termino pabaigos arba Rangovui nepradėjus taisyti defektų pagal techninės arba projekto priežiūros vykdytojų raštiškus reikalavimus dėl atliktų Darbų kokybės ilgiau negu per 5 (penkias) darbo dienas, Užsakovui pareikalavus, pradedami skaičiuoti 0,02 (dviejų šimtųjų) dydžio delspinigiai nuo neatliktų darbų vertės su PVM iki darbų pabaigos datos, nurodytos galutiniame atliktų darbų akte.
[bookmark: _Hlk127963266]6.3. Rangovui nustatoma 500 Eur vertės bauda už Sutarties 3.4.17. p. nustatytų reikalavimų nesilaikymą. Taikoma už kiekvieną pažeidimo atvejį. 

7. SUSIRAŠINĖJIMAS

7.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalys gali pateikti viena kitai pagal šią Sutartį, bus laikomi galiojančiais ir įteiktais tinkamai, jeigu yra pateikti kitai Šaliai registruotu paštu ar elektroniniu paštu (patvirtinant gavimą) toliau nurodytais adresais ar el. pašto adresais:

	
	Užsakovas:
	Rangovas

	Šalies pavadinimas
	Šilutės rajono savivaldybės administracija
	

	Adresas
	Dariaus ir Girėno g. 1, 99133 Šilutė
	

	Telefonas
	+370 441 79 266
	

	El. paštas
	administracija@silute.lt 
	



7.2. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau, kaip prieš 14 dienų iki numatomo pakeitimo. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
7.3. Už Sutarties vykdymą Šalių paskirti atsakingi asmenys:

	
	Užsakovo:
	Rangovo:

	Vardas, pavardė
	Vaidota Stančaitienė
	

	Adresas
	Dariaus ir Girėno g. 1, 99133 Šilutė
	

	Telefonas
	+370 441 79 205
	

	El. paštas
	vaidota.stancaitiene@silute.lt
	


			
8. SUBRANGOVAI / SPECIALISTAI, JŲ KEITIMO TVARKA

8.1. Bet kokie fiziniai ar juridiniai asmenys, kuriuos Rangovas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi asmenimis, veikiančiais Rangovo vardu. Šių asmenų veiksmai, vykdant Sutartį, Rangovui sukelia tokias pačias pasekmes, kaip jo paties veiksmai.
8.2. Už Rangovo pasitelktų trečiųjų asmenų įsipareigojimų vykdymo kokybę Užsakovui atsako Rangovas ir užtikrina, kad Sutartyje nurodytų reikalavimų laikytųsi Rangovo pasitelktų trečiųjų asmenų darbuotojai. Už pasekmes bei padarytą žalą, kilusias dėl šių reikalavimų nesilaikymo, visais atvejais atsako Rangovas. Rangovas visada bus atsakingas už Sutarties vykdymą, įskaitant Rangovo perduodamos vykdyti Sutarties dalies kokybę ir padarytą žalą.
8.3. Sutarties įgyvendinimo metu Užsakovo reikalavimu ir Rangovo prašymu gali būti keičiami specialistai, Rangovo pasitelkti sutarčiai vykdyti. Užsakovas turi teisę Rangovo pareikalauti pakeisti specialistą dėl jo netinkamų veiksmų įgyvendinant Sutartį. Tokiu atveju Užsakovas raštu informuoja Rangovą apie netinkamus specialisto veiksmus ir pareikalauja pakeisti specialistą. Rangovas, gavęs Užsakovo reikalavimą, per 5 (penkias) darbo dienas privalo pakeisti tokį specialistą į kitą specialistą, kuris atitinka Darbų pirkimo sąlygose tos srities specialistui taikytus kvalifikacinius reikalavimus (jei taikomi). 
8.4. Rangovas turi teisę prašyti Užsakovo pakeisti Rangovo pasitelktą specialistą tuo atveju, jei specialistas yra atleidžiamas, išeina iš darbo, ar dėl kitų priežasčių daugiau kaip 10 (dešimt) dienų negali vykdyti savo pareigų, susijusių su Sutarties įgyvendinimu. Rangovas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto atitikimą Darbų pirkimo sąlygose nurodytiems kvalifikaciniams reikalavimams (jei taikoma). 
8.5. Sutarčiai vykdyti pasitelkiami šie subteikėjai / subtiekėjai / subrangovai: [surašyti pasiūlyme nurodytus subtiekėjus/subteikėjus/subrangovus, jeigu tokių nėra parašyti žodį „nepasitelkiami“]. 
8.6. Sutarties vykdymo metu subrangovų / subtiekėjų / subteikėjų keitimas vietomis tarp Sutartyje numatytų subrangovų / subtiekėjų / subteikėjų, Sutartyje numatyto subrangovo / subtiekėjo / subteikėjo pakeitimas kitu, naujo Sutartyje nenumatyto subrangovo / subtiekėjo / subteikėjo pasitelkimas galimas tik gavus Užsakovo sutikimą. Prašymas Užsakovui pateikiamas kartu su pagrindžiančiais dokumentais, t. y. Rangovas privalo pateikti dokumentus, įrodančius, jog subrangovo / subtiekėjo / subteikėjo kvalifikacija Sutarties keitimo momentu atitinka pirkimo dokumentuose nustatytus subrangovams / subtiekėjams / subteikėjams būtinus kvalifikacijos reikalavimus ir nėra pašalinimo pagrindų  (jeigu buvo taikoma pirkime). Toks Sutarties pakeitimas įforminamas raštu sudarant papildomą susitarimą prie Sutarties. 
8.7. Rangovas įsipareigoja pranešti Užsakovui subrangovų / subtiekėjų / subteikėjų pavadinimus, kontaktinius duomenis ir jų atstovus, taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subrangovus / subtiekėjus / subteikėjus, kuriuos jis ketina pasitelkti. 
8.8. Sutarties vykdymo metu subrangovų / subtiekėjų / subteikėjų keitimas vietomis tarp Sutartyje numatytų subrangovų / subtiekėjų / subteikėjų, Sutartyje numatyto subrangovo / subtiekėjo / subteikėjo pakeitimas kitu, naujo Sutartyje nenumatyto subrangovo / subtiekėjo / subteikėjo pasitelkimas atliekamas tokia tvarka:
8.8.1. Rangovas pateikia rašytinį prašymą Užsakovui, kuriame nurodo priežastis, lemiančias poreikį pakeisti ar pasitelkti naujus subrangovus / subtiekėjus / subteikėjus, bei pateikia užpildytą ir pasirašytą EBVPD bei dokumentus, patvirtinančius, kad nėra pirkimo dokumentuose nustatytų naujo subrangovo / subtiekėjo / subteikėjo pašalinimo pagrindų (jeigu buvo taikoma), kvalifikacija atitinka pirkimo dokumentuose nurodytus reikalavimus (jeigu buvo taikoma); 
8.8.2. patikrinus naujo subrangovo / subtiekėjo / subteikėjo atitiktį kvalifikaciniams reikalavimams (jeigu buvo taikoma) bei pašalinimo pagrindų nebuvimą (jeigu buvo taikoma), Užsakovas per 3 (tris) darbo dienas, jei sutinka, kartu su Rangovu raštu sudaro susitarimą dėl subrangovo / subtiekėjo / subteikėjo pakeitimo ar naujo subrangovo / subtiekėjo / subteikėjo pasitelkimo. Jeigu Rangovo (įskaitant ir subrangovus / subtiekėjus / subteikėjus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.
8.9. Priežastys, lemiančios poreikį pakeisti subrangovus / subtiekėjus / subteikėjus nauju: 
8.9.1. Sutartyje numatytas subrangovas / subtiekėjas / subteikėjas nepajėgus vykdyti įsipareigojimų dėl iškeltos bankroto bylos, pradėtos likvidavimo procedūros ir (ar) panašios padėties;
8.9.2. Sutartyje numatytas subrangovas / subtiekėjas / subteikėjas netinkamai vykdo įsipareigojimus ir (arba) atsisako vykdyti jam (jiems) Sutartyje numatytą įsipareigojimų dalį;
8.9.3. kyla grėsmė, kad Rangovas savo turimais pajėgumais nesugebės savo sutartinių įsipareigojimų įvykdyti tinkamai ir (ar) juos įvykdyti Sutartyje nustatytais terminais, todėl tikslinga pasitelkti naują (papildomą) subrangovą / subrangovą / subteikėją;
8.9.4. kitos aplinkybės, sąlygojančios naujo (papildomo) subrangovo / subtiekėjas / subteikėjo pasitelkimo būtinybę, ir kurios nebuvo žinomos pirkimo vykdymo metu ir su kuriomis susidurtų bet kuris Rangovas (pavyzdžiui, papildomų darbų / darbų įsigijimas ir kt.).
8.10. Subrangovo / subtiekėjas / subteikėjo pakeitimas kitu subrangovu / subtiekėju / subteikėju ar naujo subrangovo / subtiekėjas / subteikėjo pasitelkimas galimas tik tokiu atveju, jei toks Sutarties pakeitimas nėra esminis, kaip tai nustatyta Viešųjų pirkimų įstatymo 89 str. 4 d.

9. GINČŲ SPRENDIMO TVARKA

9.1. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami galiojančių Lietuvos Respublikos teisės aktų nustatyta tvarka Lietuvos Respublikos teismuose, pagal Užsakovo buveinės vietą ar arbitraže.

10. SUTARTIES STABDYMO IR NUTRAUKIMO TVARKA

10.1. Sutarties sustabdymas:
10.1.1. Nesant Rangovas kaltės ir esant aplinkybėms, kurių Sutarties Šalis negalėjo numatyti Sutarties sudarymo metu, dėl kurių Sutarties Šalis negali vykdyti savo sutartinių įsipareigojimų ir (arba) esant kitoms nenumatytoms aplinkybėms, Sutarties Šalys turi teisę inicijuoti Darbų (jų dalies) vykdymo sustabdymą iki atitinkamų aplinkybių pasibaigimo.
10.1.2. Darbų (jų dalies) vykdymas gali būti stabdomas esant bent vienai iš šių aplinkybių:
10.1.2.1. esant Bendrųjų sąlygų 11 skyriuje numatytoms nenugalimos jėgos aplinkybėms, sutartinių įsipareigojimų vykdymo terminai stabdomi nuo kliūties atsiradimo momento arba, jeigu apie ją nėra laiku pranešta, nuo pranešimo momento ir atnaujinami, kai minėtos aplinkybės nebetrukdo vykdyti Sutarties;
10.1.2.2. Rangovas Sutartyje nurodyta tvarka negali teikti Darbų (pavyzdžiui, Užsakovas dėl objektyvių priežasčių negali sudaryti techninių galimybių Darbų teikimui), o Rangovas dėl to negali vykdyti Sutarties;
10.1.2.3. dėl nenumatytų prekių, paslaugų ir (ar) darbų, susijusių su perkamu objektu, kurių poreikis paaiškėjo tik vykdant Sutartį, įsigijimo;
10.1.2.4. ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas;
10.1.2.5. esant įrodymais pagrįstoms kliūtims ar trukdymams, sukeltiems Rangovui kitų trečiųjų asmenų ne dėl Rangovas ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų;
10.1.2.6. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui;
10.1.2.7. sutartinių įsipareigojimų stabdymo būtinybė atsirado dėl sustabdyto, perskirstyto, negauto ir panašiai Užsakovo Darbų pirkimui skirto finansavimo arba finansavimo trūkumo;
10.1.2.8. dėl teisminių (arbitražinių) ginčų su Pirkėju ar trečiaisiais asmenimis, kurių dalykas yra tiesiogiai susijęs su Sutarties vykdymu.
10.1.3. Jei Darbų (jų dalies) vykdymo sustabdymas atliekamas dėl rangos sutarties 10.1.2 papunktyje nurodytų aplinkybių ir tęsiasi ne ilgiau kaip 3 (tris) mėnesius, toks stabdymas laikomas Sutarties keitimu joje numatytomis sąlygomis ir įforminamas Sutarties 10.1.6 papunktyje nustatyta tvarka.
10.1.4. Jei Darbų (jų dalies) vykdymo stabdymas vykdomas dėl kitų aplinkybių, nenurodytų rangos sutarties 10.1.2 papunktyje ar (ir) rangos sutarties 10.1.2 papunktyje nurodytos aplinkybės tęsiasi ilgiau nei 3 (tris) mėnesius ir (ar) nesilaikant šiame skyriuje nustatytos tvarkos, tai laikoma Sutarties keitimu, kuris turi būti atliekamas, vadovaujantis VPĮ nuostatomis ir įforminamas Sutarties 10.1.6 papunktyje nustatyta tvarka.
10.1.5. Sutartinių įsipareigojimų vykdymas gali būti stabdomas tik Sutarties galiojimo laikotarpiu tokia tvarka:
10.1.5.1. atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą. Rangovas rašytiniame prašyme turi būti nurodyta stabdymo aplinkybė (Bendrųjų sąlygų 10.1.2 papunktis) ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Užsakovas, įvertinęs prašymą, ne vėliau kaip per 3 (tris) darbo dienas raštu informuoja Rangovą apie priimtą sprendimą dėl sutartinių įsipareigojimų vykdymo stabdymo. Rangovui nepateikus konkrečių argumentų, faktų, pagrįstų įrodymais, Užsakovas turi teisę raštu atsisakyti patvirtinti sustabdymą;
10.1.5.2. Užsakovui raštu informavus Rangovą ir pateikus jam argumentuotą paaiškinimą, dėl kokių aplinkybių ir kuriam terminui yra būtina sustabdyti sutartinių įsipareigojimų vykdymo terminą, Rangovas ne vėliau kaip per 3 (tris) darbo dienas raštu informuoja Užsakovą ir patvirtina, kad sutinka su sustabdymu. Rangovas turi teisę prieštarauti sutartinių įsipareigojimų vykdymo sustabdymui tik tuo atveju, jei Rangovas savo sąskaita ir jėgomis gali pašalinti atsiradusias aplinkybes, dėl kurių kilo būtinybė stabdyti sutartinių įsipareigojimų vykdymą;
10.1.5.3. Rangovas, gavęs Užsakovo raštišką pranešimą apie stabdymą, privalo nedelsiant, bet ne vėliau kaip per 3 (tris) darbo dienas po patvirtinimo išsiuntimo Užsakovui dienos, sustabdyti sutartinių įsipareigojimų ar jų dalies vykdymą. Jei sutartinių įsipareigojimų ar jų dalies vykdymas sustabdytas, Šalys negali vykdyti jokių jiems pagal Sutartį ar Sutarties dalį priskirtų įsipareigojimų.
10.1.6. Šalys sutartinių įsipareigojimų vykdymo stabdymą įformina rašytiniu susitarimu, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą, ir patvirtina Šalių įgaliotų atstovų parašais. Tokie susitarimai yra neatskiriama Sutarties dalis.
10.1.7. Sutartinių įsipareigojimų vykdymas sustabdomas ne ilgesniam kaip konkrečios, pagrįstos aplinkybės egzistavimo laikotarpiui.
10.1.8. Šalys susitaria, kad sutartinių įsipareigojimų vykdymo sustabdymo terminas į Sutarties vykdymo terminą nėra įskaičiuojamas, jo metu sutartiniai įsipareigojimai nevykdomi ir už šį periodą Užsakovas Rangovui nemoka jokių mokėjimų, baudų ar prastovų.
10.1.9. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms arba Šalių susitarime nurodytam terminui, priklausomai nuo to, kuris įvyksta anksčiau. Tuo atveju, jeigu Sutartyje numatytų prievolių įvykdymo terminai atnaujinami anksčiau negu pasibaigia Šalių susitarime nurodytas sustabdymo terminas, Šalys Sutartyje numatytų prievolių įvykdymo terminų atnaujinimo datą įformina raštu.
10.1.10. Atnaujinus Sutarties vykdymą, neįvykdytų prievolių (jų dalies) įvykdymo terminai ir Sutarties galiojimas nukeliami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.
10.1.11. Jei sutartinių įsipareigojimų vykdymas buvo sustabdytas ilgesniam nei 3 (trijų) mėnesių laikotarpiui, praėjus šiam terminui, viena Šalis gali rašytiniu pranešimu kitos Šalies pareikalauti atnaujinti Sutarties vykdymą. Šaliai be pagrįstų aplinkybių neatnaujinus Sutarties vykdymo per 10 (dešimt) dienų nuo atitinkamo kreipimosi, kita Šalis gali nutraukti Sutartį, apie tai įspėjusi kitą Šalį prieš 10 (dešimt) dienų.
 10.1.12. Sutarties vykdymas gali būti stabdomas paukščių perėjimo draudimo laikotarpiu (nuo kovo 15 d. iki rugpjūčio 1 d.) Rangovui pateikus motyvuotą prašymą ir Užsakovui pritarus.
10.2. Sutartis gali būti nutraukiama VPĮ 90 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.
10.2.1. Pretenzijos dėl Sutarties pažeidimų:
10.2.1.1. Jeigu Šalis pažeidžia Sutartį arba įstatymus bei kitus teisės aktus, kita Šalis turi teisę pareikšti jai rašytinę pretenziją, nurodyti, kokią Sutarties ar įstatymų bei kitų teisės aktų nuostatą ir kokiu būdu kita Šalis pažeidė bei nustatyti protingą terminą ištaisyti pažeidimą.
10.2.1.2. Pretenziją gavusi Šalis privalo nedelsdama, bet ne vėliau nei per 5 (penkias) darbo dienas, atsakyti į pretenziją ir nurodyti, kokių priemonių imsis siekdama ištaisyti pažeidimą per pretenzijoje nustatytą terminą arba motyvuotai pasiūlyti kitą pagrįstą terminą. Rangovo teisė siūlyti kitą terminą nelaikoma Užsakovo pareiga tą terminą priimti. Pretenziją gavusios Šalies pasiūlytasis terminas pakeičia terminą, nurodytą pretenzijoje, tik jeigu kita Šalis jį patvirtina.
10.2.2. Sutarties nutraukimas Užsakovo iniciatyva:
10.2.2.1. Užsakovas vienašališkai nutraukia Sutartį, įspėjęs Rangovą raštu prieš ne trumpesnį nei 5 (penkių) dienų terminą, jeigu Rangovas padaro esminį Sutarties pažeidimą, nurodytą Rangos darbų sutartyje ar Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Užsakovo pretenziją, per pretenzijoje nurodytą terminą neištaiso pažeidimo.
10.2.2.2. Užsakovas turi teisę vienašališkai nutraukti Sutartį ar jos dalį raštu įspėjęs Rangovą prieš ne trumpesnį nei 10 (dešimties) dienų terminą, jeigu:
10.2.2.2.1. Rangovui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija;
10.2.2.2.2. Rangovo padėtis pasikeičia ir jis atitinka pirkimo dokumentuose nustatytą pašalinimo pagrindą;
10.2.2.2.3. pasikeičia teisės aktai, susiję su Sutarties objektu, Sutarties vykdymu, ar su Užsakovo vykdoma veikla, kuriai buvo sudaryta Sutartis, ir dėl tokių pakeitimų Užsakovas nusprendžia nutraukti Sutartį;
10.2.2.2.4. Užsakovas nusprendžia nebevykdyti veiklos, kurios vykdymui Sutartimi perkami darbai ir Sutarties poreikis išnyksta;
10.2.2.2.5. Užsakovo valdymo organas priima sprendimą, dėl kurio Sutarties poreikis išnyksta;
10.2.2.2.6. pasikeičia (pablogėja) Užsakovo finansinė padėtis ar Užsakovas negauna arba netenka finansavimo ir dėl šios priežasties nusprendžia nutraukti Sutartį;
10.2.2.2.7. keičiasi Užsakovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui arba Sutarties poreikiui;
10.2.2.2.8. nebelieka perkamų darbų poreikio;
10.2.2.2.9. Užsakovas iš pirkimų priežiūrą atliekančių institucijų gauna nurodymą ar rekomendaciją nutraukti Sutartį;
10.2.2.2.10. Rangovas vėluoja pateikti Sutarties įvykdymo užtikrinimo pratęsimą ilgiau kaip 10 (dešimt) darbo dienų nuo paskutinio Sutarties įvykdymo užtikrinimo galiojimo termino pabaigos arba atsisako jį pateikti (punktas taikomas jei reikalaujamas sutarties įvykdymo užtikrinimas);
10.2.2.2.11. Rangovas atsisako pašalinti arba nepašalina atliktų Darbų trūkumų per Užsakovo nustatytus protingus terminus;
10.2.2.2.12. Rangovas pažeidžia Sutartį arba įstatymus bei kitus teisės aktus ir per Užsakovo rašytinėje pretenzijoje nurodytą terminą neištaiso pažeidimo;
10.2.2.2.13. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (taikoma, jeigu Užsakovas veikia srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar yra laikomas esminiu subjektu);
10.2.2.2.14. paaiškėja VPĮ 37 straipsnio 8 dalyje ir (ar) 47 straipsnio 8 dalyje nurodytos aplinkybės.
10.2.2.3. Sutartis laikoma niekine ir negaliojančia, jei nustatoma, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutarties negaliojimo momentas nustatomas vadovaujantis minėtu įstatymu.
10.2.2.4. Užsakovas nedelsiant, bet ne vėliau kaip per 5 (penkias) dienas, vienašališkai nutraukia Sutartį arba sustabdo jos vykdymą privalomų tarptautinių sankcijų, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose, įgyvendinimo laikotarpiui, apie tai įspėjęs Rangovą raštu, jei Sutartis įsigaliojo iki šių tarptautinių sankcijų Lietuvos Respublikoje įgyvendinimo nustatymo. Draudžiama prisiimti naujas prievoles pagal Sutartį, kurių vykdymas prieštarautų Lietuvos Respublikoje įgyvendinamoms tarptautinėms sankcijoms.
10.2.2.5. Jei Sutartis nutraukiama dėl Rangovo esminio sutarties pažeidimo ar Rangovui nepagrįstai nutraukus Sutarties vykdymą ne Sutartyje nustatyta tvarka, ir jeigu Rangos sutartyje nėra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Rangovas įsipareigoja sumokėti Užsakovui Rangos sutartyje nurodyto dydžio baudą ir atlyginti nuostolius, susijusius su Sutarties nutraukimu. Jeigu Rangos sutartyje yra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Rangovas įsipareigoja Užsakovui sumokėti likusią dalį Rangos sutartyje nurodyto dydžio baudos ir atlyginti nuostolius, susijusius su Sutarties nutraukimu, kiek jų nepadengia Sutarties įvykdymo užtikrinimas. Užsakovui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
10.2.2.7. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.
10.2.2.8. Tais atvejais, kai Rangovas pašalina pažeidimą ar išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Rangovas pateikia informaciją apie pažeidimo pašalinimą ar išnykusias aplinkybes, dėl kurių buvo inicijuota Sutarties nutraukimo procedūra.
10.2.3. Sutarties nutraukimas Rangovo iniciatyva:
10.2.3.1. Rangovas turi teisę vienašališkai nutraukti Sutartį, įspėjęs Užsakovą raštu prieš ne trumpesnį nei 30 (trisdešimties) dienų terminą, jeigu Užsakovas pažeidžia atsiskaitymo su Tiekėju terminus (išskyrus atvejus, kai Užsakovas naudojasi savo teise sulaikyti mokėjimus), ir Užsakovo skola Rangovui viršija 20 (dvidešimt) proc. Pradinės sutarties vertės ir Užsakovas, gavęs Rangovo pretenziją, per 30 (trisdešimt) dienų nesumoka Rangovui mokėtinų sumų.
10.2.3.2. Rangovas turi teisę vienašališkai nutraukti Sutartį, įspėjęs Užsakovą raštu prieš ne trumpesnį nei 10 (dešimties) dienų terminą, jeigu:
10.2.3.2.1. Užsakovui yra iškelta bankroto byla, pradėtas procesas dėl bankroto ne teismo tvarka, jis tampa nemokus arba yra nemokumo tikimybė, Užsakovas sustabdo veiklą, arba įstatymuose ir kituose teisės aktuose numatyta tvarka susidaro analogiška situacija;
10.2.3.2.2. Užsakovas pažeidžia Sutartį arba įstatymus bei kitus teisės aktus ir per Rangovo rašytinėje pretenzijoje nurodytą terminą neištaiso pažeidimo, išskyrus rangos sutarties 10.2.3.1 punkte nustatytą atvejį.
10.2.3.3. Jeigu Bendrųjų sąlygų 10.2.3.1 punkte nurodytos aplinkybės yra susijusios tik su atskira dalimi arba atskiru Susitarimu, Rangovas turi teisę nutraukti Sutartį tik tos dalies atžvilgiu arba nutraukti tik tokį Susitarimą.
10.2.3.4. Rangovas turi teisę vienašališkai nutraukti Sutartį ir kitais įstatymuose bei kituose teisės aktuose įtvirtintais atvejais.
10.2.3.5. Jei Sutartis nutraukiama dėl Užsakovo esminio Sutarties pažeidimo ar Užsakovui nepagrįstai nutraukus Sutarties vykdymą ne Sutartyje nustatyta tvarka, Užsakovas įsipareigoja sumokėti Rangovui Rangos sutartyje nurodyto dydžio baudą ir atlyginti nuostolius, susijusius su Sutarties nutraukimu.
10.2.3.6. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.
10.2.3.7. Tais atvejais, kai per įspėjimo apie Sutarties nutraukimą terminą Užsakovas pašalina pažeidimą arba išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Užsakovas informuoja Rangovą apie pašalintą pažeidimą arba išnykusias aplinkybes, dėl kurių buvo inicijuota Sutarties nutraukimo procedūra.
10.2.3.8. Rangovas neturi teisės vienašališkai nutraukti Sutartį nesant pagrindo, nurodyto Sutartyje arba Lietuvos Respublikos teisės aktuose. Be pagrindo nutraukus Sutartį, rangovas privalo Užsakovui sumokėti 2 procentų dydžio baudą nuo visos Sutarties vertės su PVM.
10.2.4. Šalių teisės ir pareigos Sutarties nutraukimo atveju:
10.2.4.1. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų, kurios pagal savo esmę lieka galioti ir po Sutarties nutraukimo, galiojimui.
10.2.4.2. Nutraukus Sutartį, Šalys privalo:
10.2.4.2.1. įsitikinti, jog iki Sutarties nutraukimo dienos atlikti Darbai ir kiti atlikti veiksmai atitinka Sutarties reikalavimus ir Šalys dėl to viena kitai nebereikš pretenzijų;
10.2.4.2.2. atsiskaityti už iki Sutarties nutraukimo atliktus Darbus, atitinkančius Sutarties reikalavimus;
10.2.4.2.3. per 10 (dešimt) dienų nuo pranešimo apie Sutarties nutraukimą gavimo dienos ar Susitarimo dėl Sutarties nutraukimo sudarymo dienos perduoti viena kitai visus dokumentus, kuriuos buvo būtina perduoti pagal Sutarties nuostatas.
10.3.  Esminiu Sutarties pažeidimu bus laikomas:
10.3.1. Pažeidimas, atitinkantis Civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje.
10.3.1.2. Pažeidimas, kai Želdiniai sugadinami ar sunaikinami dėl netinkamo darbų organizavimo, darbuotojų veiksmų, technikos naudojimo ar kitų rangovo veiksmų.

11. NENUGALIMA JĖGA (force majeure)

11.1. Šalys visiškai ar iš dalies atleidžiamos nuo šios sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios sutarties pasirašymo. Nenugalimos jėgos faktą turi įrodyti šalis, nevykdanti ar nebegalinti vykdyti sutartyje nustatytų įsipareigojimų.
11.2. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996-07-15 nutarimo Nr. 840 ir Lietuvos Respublikos  Vyriausybės 1997-03-13  nutarimo Nr. 222 ir juos pakeičiančių teisės aktų nustatyta tvarka.
11.3. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
11.4.	Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.
11.5.	Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
11.6.	Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

12. BAIGIAMOSIOS NUOSTATOS

12.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai bei kurie atitinka Viešųjų pirkimų įstatymo 89 straipsnio nuostatas.
12.2. Sutartis sudaryta lietuvių kalba dviem vienodą juridinę galią turinčiais egzemplioriais, po vieną Užsakovui ir Rangovui.
12.3. Dėl visko, kas tiesiogiai nereglamentuota šioje Sutartyje, Šalys privalo vadovautis galiojančiais Lietuvos Respublikos įstatymais ir kitais teisės aktais.
12.4. Sutarties priedai yra neatsiejama šios Sutarties dalis:
12.4.1. 1 priedas – Techninė specifikacija;
14.4.2. 2 priedas – Tvarkybos darbų projektas;
12.4.3. 3 priedas – Rangovo pasiūlymas;
12.4.4. 4 priedas – Veiklų grafiko forma;
12.4.5. 5 priedas – Atliktų darbų akto forma.

